Oljeberget (supporterklubb)

Oljeberget Supporterklubb er supporterklubben for Norges herrelandslag i fotball.

Oljeberget ble startet i løpet av VM-kvalifiseringen til VM i fotball 1994, som en supporterklubb for Norge. Den ble startet opp av studenter ved det Teologiske Menighetsfakultet i Oslo. Klubbens leder er Sebastian Hasselgård Husvik.

Foreningen arbeider for å skape et samlet supporterfellesskap og bidra til god tribunekultur og sterk stemning på landslagets kamper, særlig på Ullevaal Stadion.

Foreningen er selveiende og åpen for alle som støtter landslaget. Medlemskapet er mesterskapsbasert og gir blant annet mulighet til å kjøpe billetter til medlemspris gjennom avtaler med Norges Fotballforbund.

Oljeberget ledes av et medlemsvalgt styre som har ansvar for drift, økonomi, tribunearrangementer og klubbens kommunikasjon. Årsmøtet avholdes årlig og velger styrets medlemmer. Vedtekter kan endres på årsmøtet, og eventuell oppløsning krever to tredjedels flertall.

 Referanser 

Eksterne lenker
Oljebergets hjemmeside
Ullevaal Festning på YouTube

Kategori:Supporterklubber for fotballag i Norge
Kategori:Norges herrelandslag i fotball